Здравейте! Аз съм една от многото наследници на една къща. Въпросът ми е как мога да взема своята част ( в пари ) без да ангажирам другите наследници,тъй като някои от тях са против продажбата на имота?




Част от къща
============

 

Здравейте, Весела,


Законът изисква при продажба на идеална част на съсобствен недвижим имот първо да се обърнете към останалите съсобственици и да им предложите да изкупят Вашата част. 


Ако никой от съсобствениците не приеме офертата може да продадете своята идеална част на трето лице. 


В този случай е необходимо да декларирате пред нотариус, че предложението Ви действително не е прието от останалите съсобственици.


Важна особеност е, че предложението, което отправите до останалите съсобственици следва да бъде за същите условия, които предлагате на третото лице.


Повече информация за процедурата може да намерите на следния линк:


<https://pravatami.bg/12782>


Ако имате необходимост от адвокат, който да Ви съдейства в процедурата, може да потърсите такъв на следния линк:


<https://www.kantorata.net/#advokati>


Поздрави,  

Надежда




Благодаря ви


